wannaphong/clean_thaiwikipedia huggingface dataset:
# อินเตอร์สเตต 70
อินเตอร์สเตต 70  เป็นทางหลวงอินเตอร์สเตตสายหลักในสหรัฐอเมริกาที่มีเส้นทางจากอินเตอร์สเตต 15 ใกล้กับโคฟฟอร์ต รัฐยูทาห์ ไปจนถึงอินเตอร์สเตต 695 ใกล้กับบอลทิมอร์ รัฐแมริแลนด์ อินเตอร์สเตต 70 มีเส้นทางไปตามทางหลวงสหรัฐหมายเลข 40 ทางตะวันออกของเทือกเขาร็อกกี แต่ทางตะวันตกของเทือกเขา เส้นทางของอินเตอร์สเตต 70 มาจากถนนหลายสาย อินเตอร์สเตตผ่านเข้าเมืองและวิ่งนอกเมืองใหญ่หลายแห่ง ได้แก่ เดนเวอร์ แคนซัสซิตี เซนต์หลุยส์ อินเดียแนโพลิส โคลัมบัส พิตต์สเบิร์ก และบอลทิมอร์

 ภาพ
# กาลูอา
right|thumb|237x237px|แผงขายกาลูอาที่ร้านเหล้าในญี่ปุ่น

กาลูอา  เป็นเหล้ารสกาแฟจากประเทศเม็กซิโก เครื่องดื่มชนิดนี้ประกอบไปด้วยรัม น้ำตาล วานิลลา และกาแฟอะแรบิกา เปโดร โดเมก เริ่มผลิตกาลูอาในปี ค.ศ. 1936 ตั้งแต่ปี ค.ศ. 2004 เป็นต้นมา กาลูอามีแอลกอฮอล์ลดลงเหลือร้อยละ 20.0 จากเดิมร้อยละ 26.5Kahlúa ad from 1975 Retrieved 2011-02-12.

 การใช้ 
กาลูอามักนำมาทำค็อกเทล บ้างก็นำมาทำขนมอบหรือใส่ในไอศกรีม เค้ก และชีสเค้ก โดยมากจะผสมกับนม กาแฟ และโกโก้

กาลูอาทำมาจากเมล็ดกาแฟจึงมีกาเฟอีนประมาณ 10 มิลลิกรัมต่อ 100 มิลลิลิตร หรือประมาณร้อยละ 25 ของกาแฟ

กาลูอาเป็นส่วนประกอบของค็อกเทล เช่น 

เอสเปรสโซมาร์ตีนี
ไวต์รัชเชียน
แบล็กรัชเชียน
ไมนด์อิเรเซอร์
บี-52
เบบีกินนิสส์
เบรฟบุลล์
คอโลราโดบุลล์ด็อก
เดอร์ตีมัทเทอร์
กาลูอาซาวเวอร์
มูสมิลก์
มัดสไลด์
กาแฟสเปน
# อินเตอร์สเตต 65
อินเตอร์สเตต 65  เป็นทางหลวงอินเตอร์สเตตสายหลักในภูมิภาคสหรัฐกลาง หมายเลขลงท้ายด้วย 5 หมายความว่ามีเส้นทางในแนวเหนือ–ใต้ เชื่อมต่ออ่าวเม็กซิโกกับเกรตเลกส์เข้าด้วยกัน ปลายทิศใต้ตั้งอยู่ที่ทางแยกต่างระดับบนอินเตอร์สเตต 10 ในนครโมบีล รัฐแอละแบมา และมีปลายทิศเหนืออยู่ที่ทางแยกต่างระดับบนอินเตอร์สเตต 90 ทางหลวงสหรัฐหมายเลข 12 และทางหลวงสหรัฐหมายเลข 20 ในนครแกรี รัฐอินดีแอนา ทางตะวันออกเฉียงใต้ของนครชิคาโก

อินเตอร์สเตต 65 เชื่อมต่อพื้นที่เมืองหลายแห่งในภูมิภาคสหรัฐตะวันตกกลางและสหรัฐใต้ ซึ่งเชื่อมต่อเมืองใหญ่ 4 แห่งในรัฐแอละแบมา ได้แก่ โมบีล มอนต์กอเมอรี เบอร์มิงแฮม และฮันต์สวิลล์ และยังเป็นหนึ่งในเส้นทางที่ผ่านเมืองแนวเหนือ–ใต้ของแนชวิลล์ รัฐเทนเนสซี, ลุยส์วิลล์ รัฐเคนทักกี, และอินเดียแนโพลิส รัฐอินดีแอนา

 ภาพ
# ฌ็อง-ฌัก-เรฌิส เดอ ก็องบาเซแร็ส
ฌ็อง-ฌัก-เรฌิส เดอ ก็องบาเซแร็ส  เป็นขุนนาง รัฐบุรุษ และนักกฎหมายชาวฝรั่งเศสในช่วงการปฏิวัติฝรั่งเศสและสาธารณรัฐฝรั่งเศสที่ 1 เขาเป็นหนึ่งในคณะผู้ร่างประมวลกฎหมายนโปเลียน ซึ่งกลายเป็นรากฐานของประมวลกฎหมายแพ่งของฝรั่งเศสตลอดจนกฎหมายแห่งในหลายประเทศ ก็องบาเซแร็สเกิดในเมืองมงเปอลีเยในตระกูลขุนนางยากจน ในปี 1744 เขาสำเร็จการศึกษาด้านกฎหมายและสืบทอดงานต่อจากบิดาในตำแหน่งที่ปรึกษาประจำสำนักบัญชีและการเงินในเมืองตูลูซ เขาเป็นผู้สนับสนุนการปฏิวัติฝรั่งเศสซึ่งเริ่มขึ้นในปี 1789 ต่อมาในปี 1792 เขาได้เป็นผู้แทนในที่ประชุมใหญ่แห่งชาติ และต่อมาได้เข้าเป็นสมาชิกในคณะกรรมาธิการความปลอดภัยส่วนรวมหลังการสิ้นอำนาจของรอแบ็สปีแยร์

เมื่อนายพลนโปเลียนก่อรัฐประหาร 18 บรูว์แมร์ในปี 1799 เขาก็ได้รับแต่งตั้งเป็น "กงสุลโท" ในคณะกงสุลฝรั่งเศส ซึ่งตลอดช่วงที่เป็นกงสุลนี้ เขารับผิดชอบด้านการร่างประมวลกฎหมายแพ่งฉบับใหม่ของฝรั่งเศสซึ่งเรียกว่า "ประมวลกฎหมายนโปเลียน" อันเป็นกฎหมายที่ปรับปรุงมาจากกฎหมายโรมัน ประมวลกฎหมายฉบับนี้ได้รับการยอมรับนับถือเป็นประมวลกฎหมายสมัยใหม่ฉบับแรกของฝรั่งเศส ประมวลกฎหมายฉบับนี้ได้รับการประกาศใช้โดยจักรพรรดินโปเลียนที่ 1 ในปี 1804 แม้ก็องบาเซแร็สไม่เคยเห็นด้วยกับการปราบดาตนขึ้นเป็นจักรพรรดิของนโปเลียน แต่เขาก็ยอมรับใช้จักรพรรดินโปเลียน เขาได้รับการอวยยศขึ้นเป็นเจ้าชายและเป็นอัครมหาเสนาบดีแห่งจักรวรรดิ และในปี 1808 ก็ได้เป็นดยุกแห่งปาร์มา เขาถือเป็นข้าราชการพลเรือนผู้มีอำนาจเป็นอันดับสองในยุคนโปเลียน

ก็องบาเซแร็สเป็นบุคคลรักร่วมเพศ รสนิยมทางเพศของเขาเป็นที่รับรู้กันในคนหมู่มาก และเขาก็ไม่ได้มีความพยายามจะปิดบังเลย นโปเลียนมักจะนำประเด็นเรื่องนี้มีมาแซวเล่นกับเขาอยู่เสมอ เขามีสไตล์การใช้ชีวิตฟุ่มเฟือยและหรูหรา มื้อค่ำในบ้านของเขาเป็นที่เลื่องลือว่าดีเลิศที่สุดในฝรั่งเศส เขามีทรัพย์สินราว 7.3 ล้านฟรังค์ (ราว 2,000 ล้านบาท ณ ปี 2015) ณ วันที่เขาถึงแก่อสัญกรรมในปี 1824
# สโมสรฟุตบอลอัลอะฮ์ลีอัสซะอูดี
สโมสรฟุตบอลอัลอะฮ์ลีอัสซะอูดี  เป็นสโมสรฟุตบอลอาชีพซาอุดีอาระเบีย ตั้งอยู่ที่เมืองญิดดะฮ์ ปัจจุบันกำลังแข่งขันในซาอุดีโปรเฟสชันนัลลีก สโมสรก่อตั้งในปี ค.ศ. 1937

Al-Ahli คว้าแชมป์ลีกระดับท้องถิ่น 4 สมัย, King’s Cups 13 ครั้ง, Crown Prince Cups 6 ครั้ง, Prince Faisal bin Fahd Cups 5 ครั้ง และ Sop Cup หนึ่งครั้ง สโมสรคว้าสามตำแหน่งจาก Gulf Cooperation Council Champions League และหนึ่งแชมป์ฟุตบอลอาหรับ และอยู่ในเอเอฟซีแชมเปียนส์ลีก รอบชิงชนะเลิศสองครั้ง โดยได้รับเหรียญเงิน

Al-Ahli เป็นหนึ่งในสี่สโมสรที่ร่วมก่อตั้ง Saudi Professional League ร่วมกับอัล-ฮิลาล, อัล-อิตติฮัด และอัล-นาสเซอร์ และอัล-อาห์ลี
ในฤดูกาล 2021–22 สโมสรต้องตกชั้นลงสู่ซาอุดีเฟิร์ตดิวิชันลีก

สนามกีฬา Al-Ahli คือ King Abdullah Sports City หรือสนามกีฬา KASC สนามกีฬาแห่งนี้ยังเป็นพื้นที่ทั่วไปของสโมสรคู่แข่ง อัล-อิตติฮัด และใหญ่เป็นอันดับสองของประเทศด้วยความจุ 62,000

มันเป็นเจ้าภาพทีมและสโมสรระดับนานาชาติที่สำคัญหลายแห่งเช่น (บราซิล, อาแจ็กซ์จากฮอลแลนด์, แมนเชสเตอร์ยูไนเต็ดจากอังกฤษ, ลิเวอร์พูลจากอังกฤษ, โรมจากอิตาลี) และดาราระดับโลกสองคน (โยฮันครัฟฟ์, มาราโดน่า) สวมเสื้อของเขาเป็นตัวเลข ของการแข่งขันกระชับมิตรนานาชาติ

 ผู้เล่น 

 เกียรติประวัติ 
 ในประเทศ (29) 
ซาอุดีโปรเฟสชันนัลลีก: 
ชนะเลิศ  (9) 1968-69, 1977–78, 1983–84, 2015–16
 รองชนะเลิศ (10) :  1973, 1990, 1996, 1999, 2000, 2003, 2011–12, 2014–15, 2016–17, 2017–18
คิงส์คัพ: 
ชนะเลิศ (13): 1962, 1965, 1969, 1970, 1971, 1973, 1977, 1978, 1979, 1983, 2011, 2012, 2016
 รองชนะเลิศ (5) : 1974, 1976, 1984, 2014, 2017
คราวน์ปรินซ์คัพ: 
ชนะเลิศ (6) : 1957, 1970, 1998, 2002, 2007, 2014–15
 รองชนะเลิศ (7) :  1958, 1974, 2003, 2004, 2006, 2009–10, 2015–16
ซูเปอร์คัพ:
ชนะเลิศ (1) :  2016
เฟเดเรชันคัพ: 
ชนะเลิศ (5) : 2001, 2002, 2007, 2012, 2013
 รองชนะเลิศ (9) : 1976, 1989, 1991, 1996, 2003, 2006
ซีอุดีเฟาเดอรส์คัพ: 
รองชนะเลิศ (1) : 1999

 ระดับภูมิภาค (16) 
Western Region League Record: 
ชนะเลิศ (10) : 1962, 1965, 1968, 1969, 1970, 1971, 1972, 1973, 1974, 1976
Massef Cup: 
ชนะเลิศ (3) : 1966, 1974, 1982
Jeddah League: 
ชนะเลิศ (2) : 1961, 1962
Mecca & Madina Cup: 
ชนะเลิศ (1) : 1967

 ระดับทวีป (6) 
เอเอฟซีแชมเปียนส์ลีกอีลิท: 
ชนะเลิศ (1) : 2025
รองชนะเลิศ (2) : 1986, 2012
อาหรับแชมเปียนส์ลีก: 
ชนะเลิศ (1) : 2003
กัลฟ์คลับแชมเปียนส์คัพ: 
ชนะเลิศ (3) : 1985, 2002, 2008
อินเตอร์เนชันนัลเฟรนด์ชิปแชมเปียนชิป:
ชนะเลิศ  (2) : 2002, 2003

 กระชับมิตร (1) 
Al Jazeera International Championship: 
ชนะเลิศ (1) : 2013
# อินเตอร์สเตต 55
อินเตอร์สเตต 55  เป็นทางหลวงอินเตอร์สเตตสายหลักในสหรัฐตอนกลาง หมายเลขที่ลงท้ายด้วย 5 หมายความว่าเป็นเส้นทางหลักในแนวเหนือ–ใต้ เชื่อมต่อจากอ่าวเม็กซิโกกับเกรตเลกส์เข้าด้วยกัน ทางหลวงสายนี้เริ่มต้นจากลาปลาซ รัฐลุยเซียนา บนอินเตอร์สเตต 10 และสิ้นสุดที่ชิคาโก รัฐอิลลินอย บนทางหลวงสหรัฐหมายเลข 41 เมืองใหญ่ที่อินเตอร์สเตต 55 เชื่อมต่อเข้าด้วยกัน ได้แก่ (จากใต้ไปเหนือ) แจ็กสัน รัฐมิสซิสซิปปี, แมมฟิส รัฐเทนเนสซี, และเซนต์หลุยส์ รัฐมิสซูรี

ช่วงของอินเตอร์สเตต 55 ระหว่างชิคาโกไปจนถึงเซนต์หลุยส์ สร้างขึ้นเป็นทางเลือกสำหรับทางหลวงสหรัฐหมายเลข 66 อินเตอร์สเตต 55 ข้ามแม่น้ำมิสซิสซิปปีสองครั้ง ครั้งแรกที่แมมฟิส และอีกครั้งที่เซนต์หลุยส์

 ภาพ
# แพนเซ็กชวล
แพนเซ็กชวลลิตี  หรือ แพนเซ็กชวล (Pansexual)The American Heritage Dictionary of the English Language – Fourth Edition. Retrieved February 9, 2007, from Dictionary.com website คือความรัก ความปรารถนาทางเพศ หรือแรงดึงดูดทางอารมณ์ต่อผู้อื่นโดยไม่สนใจเพศสภาพหรืออัตลักษณ์ทางเพศคนที่เป็นแพนเซ็กชวลมักบอกตัวเองบอดทางเพศ (Gender-blind) หรือเพศไหนไม่สำคัญ กล่าวคือเพศไม่ใช่ปัจจัยในการเลือกคู่ ความรักหรือแรงดึงดูดทางเพศที่พวกเขามีต่อผู้อื่น Pdf.The Oxford Dictionary of English defines pansexual as: "Not limited in sexual choice with regard to biological sex, gender, or gender identity".

แพนเซ็กชวลอาจเรียกได้ว่าเป็นรสนิยมทางเพศหรือเป็นสาขาย่อยของไบเซ็กชวลเพื่อแสดงถึงอัตลักษณ์ทางเพศอีกแบบหนึ่ง เพราะคนที่เป็นแพนเซ็กชวลเปิดกว้างกับคนที่ไม่ได้คิดว่าตนเป็นชายหรือหญิงเท่านั้น แพนเซ็กชวลจึงไม่เชื่อในการมีเพียงสองเพศ (Gender binary) บางคนกล่าวว่าคำว่าแพนเซ็กชวลนั้นครอบคลุมมากกว่าไบเซ็กชวล แต่ขอบเขตของคำว่าไบเซ็กชวลนั้น ยังเป็นที่โต้เถียงกันในกลุ่มบุคคลที่มีความหลากหลายทางเพศ โดยเฉพาะกลุ่มไบเซ็กชวล

นิรุกติศาสตร์
อุปสรรคแพน (pan-) มาจากภาษากรีกโบราณแปลว่า ทั้งหมด, คำว่าแพนเซ็กชวลปรากฏครั้งแรกในปี 1917 ใช้สื่อถึงความต้องการทางเพศ (libido)  ที่เป็นปัจจัยหลักของกิจกรรม ความคิดและร่างกายมนุษย์ ในจิตวิทยาเบื้ยงต้น (คิดค้นโดยซิกมุนด์ ฟรอยด์)Another early definition was "the pervasion of all conduct and experience with sexual emotions"; as in The Free Dictionary.

เปรียบเทียบกับไบเซ็กชวลและอัตลักษณ์ทางเพศอื่น
thumb|200px|ธงแพนเซ็กชวลไพรด์ (Pansexual pride flag)
ความหมายตรงตัวของไบเซ็กชวลนั้นมาจากอุปสรรคไบ (bi-)ที่แปลว่าสอง ดังนั้นไบเซ็กชวลจึงหมายถึงความรักต่อสองเพศ (ชายและหญิง) หรือสองเพศสภาพ แต่แพนเซ็กชวลนั้นมาจากอุปสรรคแพน(pan-) หมายถึงความรักต่อคนอื่นไม่ว่าจะเป็นเพศใด หรือเพศสภาพใด โดยยึดคำนิยามเหล่านี้ แพนเซ็กชวลนั้นต่างจากไบเซ็กชวลตรงที่รวมถึงคนที่มีภาวะเพศกำกวมหรือคนที่อยู่นอกการมีเพียงสองเพศ (gender binary)
# ทางหลวงแผ่นดินหมายเลข 327
ทางหลวงแผ่นดินหมายเลข 327 (สายสี่แยกปฐมพร-แยกหมอเล็ก) เป็นทางหลวงแผ่นดินที่อยู่ในจังหวัดชุมพร มีขนาด 4-6 ช่องจราจรไป-กลับตลอดสาย โดยเส้นทางนี้มีจุดเริ่มต้นจากแยกปฐมพร ตัดกับถนนเพชรเกษม และ ทางหลวงแผ่นดินหมายเลข 41 มุ่งหน้าไปทางทิศตะวันออก ผ่านแยกวงเวียนเมืองชุมพร ตัดกับทางหลวงแผ่นดินหมายเลข 360 แล้วข้ามทางรถไฟสายใต้ และไปสิ้นสุดที่สี่แยกหมอเล็ก ตัดกับทางหลวงแผ่นดินหมายเลข 4001 มีระยะทางทั้งสิ้น 7.833 กิโลเมตร โดยเป็นเส้นทางในความรับผิดชอบของแขวงทางหลวงชุมพร

 รายชื่อทางแยก
# สโมสรฟุตบอลแทรกเตอร์ซาซี
สโมสรฟุตบอลแทรกเตอร์ซาซี  หรือ แทรกเตอร์ เป็นสโมสรฟุตบอลอาชีพในประเทศอิหร่าน ตั้งอยู่ที่เมืองตาบริซ ประเทศอิหร่าน โดยมีบริษัทการผลิตแทรกเตอร์อิหร่านเป็นเจ้าของ ปัจจุบันลงเล่นในเปอร์เซียนกัลฟ์โปรลีก สโมสรก่อตั้งในปี ค.ศ. 1970 และเลื่อนชั้นสู่ลีกสูงสุดในอีก 5 ปีถัดมา

ในฤดูกาล 2008–09 แทรกเตอร์เลื่อนชั้นกลับสู่ลีกสูงสุดอีกครั้งในรอบ 8 ปี และได้รับสิทธิ์ไปแข่งขันเอเอฟซีแชมเปียนส์ลีกครั้งแรกในปี เอเอฟซีแชมเปียนส์ลีก 2013

นอกจากฟุตบอลแล้ว แทรกเตอร์ซาซียังมีสโมสรฟุตซอล บาสเกตบอล วอลเลย์บอล เทควันโด และเบสบอล

 เกียรติประวัติ 
thumb|250px|การฉลองแชมป์ Hazfi Cup ในปี ค.ศ. 2014
เฉพาะการแข่งขันอย่างเป็นทางการ

เปอร์เซียนกัลฟ์โปรลีก
รองชนะเลิศ (3) : 2011–12, 2012–13, 2014–15
อันดับที่สาม (1) : 2016-17
 Azadegan League (เฟิสต์ดิวิชัน)
 อันดับที่สาม (1) : 1992-93
 Azadegan League (เซคกันด์ดิวิชัน)
 ชนะเลิศ (1) : 2008–09
 เซคกันด์ดิวิชัน
 ชนะเลิศ (1) : 1974-75
 รองชนะเลิศ (2) : 1976-77, 1995-96
Hazfi Cup
ชนะเลิศ (1) : 2013–14
รองชนะเลิศ (3) : 1975–76, 1994–95, 2016–17
อีสต์อาเซอร์ไบจานซูเปอร์คัพ
ชนะเลิศ (1) : 1992
 ตาบริซฟุตบอลลีก
ชนะเลิศ (1) : 1984-85
 ตาบริซฟุตบอลลีกเซคกันด์ดิวิชัน
ชนะเลิศ (1) : 1981-82
# จังหวัดซีกีฮอร์
จังหวัดซีกีฮอร์ (เซบัวโน: Lalawigan sa Siquijor,) เป็นจังหวัดระดับที่ 5 ในภูมิภาคกิตนางคาบีซายาอัน ประเทศฟิลิปปินส์ มีเมืองหลักชื่อเดียวกันกับชื่อจังหวัด อยู่ใกล้กับเกาะเซบูทางทิศเหนือ เกาะเนโกรสทางทิศตะวันตก เกาะโบโฮลทางทิศตะวันออกเฉียงเหนือ และใกล้กับเกาะมินดาเนาทางทิศใต้ ในยุคอาณานิคม ชาวสเปนเคยเรียกเกาะแห่งนี้ว่า เกาะแห่งไฟ จังหวัดแห่งนี้มีชื่อเสียงในด้านธรรมเนียมที่แปลกประหลาด ทำให้มีนักท่องเที่ยวมาเยี่ยมเยือนที่นี่มากขึ้นทุกปี
# อินเตอร์สเตต 20
อินเตอร์สเตต 20  เป็นทางหลวงอินเตอร์สเตตแนวตะวันออก–ตะวันตกสายหลักในสหรัฐใต้ อินเตอร์สเตต 20 มีระยะทาง  มีจุดเริ่มต้นใกล้กับเคนต์ รัฐเท็กซัส บนอินเตอร์สเตต 10 สิ้นสุดที่ฟลอเรนซ์ บนอินเตอร์สเตต 95 อินเตอร์สเตต 20 ผ่านรัฐต่าง ๆ ได้แก่ รัฐเท็กซัส รัฐลุยเซียนา รัฐมิสซิสซิปปี รัฐแอละแบมา รัฐจอร์เจีย และรัฐเซาท์แคโรไลนา เมืองใหญ่ที่อินเตอร์สเตต 20 เชื่อมต่อเข้าด้วยกัน (จากตะวันตกไปตะวันออก) ได้แก่ ฟอร์ตเวิร์ท แดลลัส รัฐเท็กซัส, ชรีฟพอร์ต รัฐลุยเซียนา, แจ็กสัน รัฐมิสซิสซิปปี, เบอร์มิงแฮม รัฐแอละแบมา, แอตแลนตา รัฐจอร์เจีย, และโคลัมเบีย รัฐเซาท์แคโรไลนา

จากปลายทางที่อินเตอร์สเตต 95 ทางหลวงสายนี้ได้มีเส้นทางต่อไปอีกประมาณ  ไปทางทิศตะวันออกเพื่อเข้าเมืองฟลอเรนซ์ ในฐานะที่เป็นสายแยกเข้าเมืองของอินเตอร์สเตต 20
 ภาพ
# เส้นขนานที่ 5 องศาใต้
เส้นขนานที่ 5 องศาใต้ คือวงกลมละติจูดที่ 5 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, ทวีปแอฟริกา, มหาสมุทรอินเดีย, เอเชียตะวันออกเฉียงใต้, ออสตราเลเซีย, มหาสมุทรแปซิฟิกและทวีปอเมริกาใต้

รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 5° ใต้ลากผ่านพื้นที่ดังนี้:

{| class="wikitable plainrowheaders"
! scope="col" width="125" | พิกัด
! scope="col" | ประเทศ, ดินแดนและทะเล
! scope="col" | หมายเหตุ
|-
| style="background:#b0e0e6;" | 
! scope="row" style="background:#b0e0e6;" | มหาสมุทรแอตแลนติก
| style="background:#b0e0e6;" |
|-
| 
! scope="row" | 
| ประมาณ 7 กม
|-
| 
! scope="row" | 
|  ดินแดนส่วนแยกคาบินดา
|-valign="top"
| 
! scope="row" | 
|
|-
| style="background:#b0e0e6;" | 
! scope="row" style="background:#b0e0e6;" | ทะเลสาบแทนกันยีกา
| style="background:#b0e0e6;" |
|-
| 
! scope="row" | 
|
|-
| style="background:#b0e0e6;" | 
! scope="row" style="background:#b0e0e6;" | มหาสมุทรอินเดีย
| style="background:#b0e0e6;" | ช่องแคบแพมบา
|-
| 
! scope="row" | 
| เกาะแพมบา
|-valign="top"
| style="background:#b0e0e6;" | 
! scope="row" style="background:#b0e0e6;" |มหาสมุทรอินเดีย
| style="background:#b0e0e6;" | ผ่านหมู่เกาะอมีรานที  ผ่านทางใต้ของเกาะมาเอย์  ผ่านทางเหนือของอะทอลล์เปรุส เบฮอส 
|-
| 
! scope="row" | 
| เกาะสุมาตรา
|-
| style="background:#b0e0e6;" | 
! scope="row" style="background:#b0e0e6;" | ทะเลชวา
| style="background:#b0e0e6;" | ผ่านเกาะเล็ก ๆ หลายแห่งของ
|-
| 
! scope="row" | 
| เกาะซูลาเวซี
|-
| style="background:#b0e0e6;" | 
! scope="row" style="background:#b0e0e6;" | ทะเลบันดา
| style="background:#b0e0e6;" | อ่าวโบนี ผ่านทางตอนเหนือของเกาะคักเบยนาของ
|-
| 
! scope="row" | 
| เกาะมูนาและเกาะบูตอน
|-
| style="background:#b0e0e6;" | 
! scope="row" style="background:#b0e0e6;" | ทะเลบันดา
| style="background:#b0e0e6;" | ผ่านเกาะเล็ก ๆ หลายแห่งของ
|-
| 
! scope="row" | 
| เกาะนิวกินี
|-
| 
! scope="row" | 
| เกาะนิวกินี
|-
| style="background:#b0e0e6;" | 
! scope="row" style="background:#b0e0e6;" | มหาสมุทรแปซิฟิก
| style="background:#b0e0e6;" | ทะเลบิสมาร์ก, ผ่านเกาะเล็ก ๆ หลายแห่งของ
|-
| 
! scope="row" | 
| เกาะนิวบริเตน
|-valign="top"
| style="background:#b0e0e6;" | 
! scope="row" style="background:#b0e0e6;" | มหาสมุทรแปซิฟิก
| style="background:#b0e0e6;" | ทะเลโซโลมอน ผ่านทางใต้ของเกาะนิวไอร์แลนด์,  ผ่านทางเหนือของเกาะบูคา ส่วนที่ไม่มีการระบุชื่อของมหาสมุทร  ผ่านทางเหนือของอะทอลล์อองตอง จาวาของ  ผ่านทางใต้ของอะทอลล์นิกุมาโรโร่
|-
| 
! scope="row" | 
|แคว้นปิวรา
|-
| 
! scope="row" | 
| ประมาณ 4 กม ทางจุดใต้สุดของประเทศ
|-valign="top"
| 
! scope="row" | 
|แคว้นกาคามาร์กา แคว้นอามาโซนัส แคว้นโลเรโต
|-valign="top"
| 
! scope="row" | 
| รัฐอามาโซนัส รัฐปารา รัฐมารันเยา รัฐปีเอาอี รัฐเซอารา รัฐรีอูกรันดีดูนอร์ตี
|-
| style="background:#b0e0e6;" | 
! scope="row" style="background:#b0e0e6;" | มหาสมุทรแอตแลนติก
| style="background:#b0e0e6;" |
|}
# การประชุมกาซาบล็องกา
การประชุมกาซาบล็องกา(รหัสนามว่า ซิมโบล) จัดขึ้นที่โรงแรม Anfa ในกาซาบล็องกา ฝรั่งเศสโมร็อกโก ตั้งแต่วันที่ 14 ถึง 24 มกราคม ค.ศ. 1943 เพื่อวางแผนทางยุทธศาสตร์ของฝ่ายสัมพันธมิตรในทวีปยุโรปในช่วงขั้นต่อไปของสงครามโลกครั้งที่สอง ผู้ที่ได้เข้าร่วมประชุมในครั้งนี้ได้แก่ แฟรงคลิน ดี. โรเซอเวลต์ ประธานาธิบดีแห่งสหรัฐ และวินสตัน เชอร์ชิล นายกรัฐมนตรีแห่งสหราชอาณาจักร นอกจากนี้ยังได้มีผู้เข้าร่วมการประชุมที่เป็นตัวแทนของกองกำลังฝรั่งเศสเสรี ได้แก่ นายพล ชาร์ล เดอ โกล และอ็องรี ฌีโรด์ แม้ว่าพวกเขาจะมีบทบาทที่เล็กน้อยและไม่ใช่ส่วนหนึ่งของการวางแผนทางทหาร โจเซฟ สตาลิน ได้ปฏิเสธที่จะเข้าร่วมประชุม เนื่องจากการสู้รบอย่างต่อเนื่องในยุทธการที่สตาลินกราด ซึ่งเขาเป็นที่ความต้องการที่จะอยู่ในสหภาพโซเวียต

วาระการประชุมในครั้งนี้ได้กล่าวถึงรายละเอียกของขั้นตอนทางยุทธวิธี การจัดสรรทรัพยากรและเปิดประเด็นที่กว้างขวางของนโยบายทางการทูต การถกเถียงและการเจรจาต่อรองได้ก่อให้เกิดสิ่งที่เป็นรู้จักกันคือ คำแถลงการณ์กาซาบล็องกา และอาจเป็นคำยั่วยุมากที่สุดในประวัติศาสตร์ของวัตถุประสงค์คือ "การยอมจำนนโดยไร้เงื่อนไข" หลักการของ"การยอมจำนนโดยไร้เงื่อนไข"มาเพื่อเป็นตัวแทนของเสียงเป็นหนึ่งเดียวของฝ่ายสัมพันธมิตรที่ไม่ยอมโอนอ่อน—ตัดสินใจอย่างแน่วแน่ว่าฝ่ายอักษะจะต้องสู้รบจนต้องพบความปราชัยอย่างถึงที่สุด
# จังหวัดโบโฮล
จังหวัดโบโฮล เป็นจังหวัดเกาะในเขตกิตนางคาบีซายาอัน ประเทศฟิลิปปินส์ ประกอบด้วยเกาะใหญ่ และเกาะบริวารขนาดเล็กอีก 75 เกาะ เมืองหลักคือตักบีลารัน มีพื้นที่  และมีชายฝั่งทะเลยาว  โบโฮลเป็นเกาะที่ใหญ่เป็นอันดับที่ 10 ของฟิลิปปินส์The Island-Province of Bohol  สืบค้นเมื่อ 15 พฤศจิกายน 2006. เกาะใกล้เคียงทางด้านทิศตะวันตกคือเกาะเซบู ทางทิศตะวันออกเฉียงเหนือคือเกาะเลเต และเกาะทางทิศใต้คือมินดาเนา

จังหวัดโบโฮลเป็นจังหวัดชั้นเอก แบ่งการปกครองออกเป็น 3 เขตนิติบัญญัติ, 1 นคร, 47 เทศบาล, และ 1,109 บารังไกย์

จังหวัดนี้เป็นจุดหมายปลายทางสำคัญของนักท่องเที่ยว เนื่องจากมีรีสอร์ตและชายหาดหลายแห่งSocio-economic Profile   และมีสถานที่อันเป็นเอกลักษณ์ของประเทศ นั่นคือ เนินเขาช็อกโกแลต ซึ่งสามารถมองเห็นได้ชัดจากบนอากาศยาน เกาะปังเลาตั้งอยู่ทางตะวันตกเฉียงใต้ของจังหวัด เป็นเกาะที่มีชื่อเสียงในด้านการดำน้ำอันดับต้น ๆ ของโลก และสามารถพบทาร์เซียร์ฟิลิปปิน สัตว์จำพวกไพรเมตขนาดเล็กที่สุดของโลก

จังหวัดนี้ยังเป็นสถานที่เกิดของคาร์ลอส การ์เซีย ประธานาธิบดีฟิลิปปินส์คนที่ 8 (ดำรงตำแหน่ง ค.ศ. 1957–1961) ซึ่งเกิดที่เมืองตาลีโบนBountiful Bohol   สืบค้นเมื่อ 15 พฤศจิกายน 2006.

วันที่ 15 ตุลาคม ค.ศ. 2013 โบโฮลประสบแผ่นดินไหวขนาด 7.2 แมกติจูด ซึ่งมีจุดศูนย์กลางการสะเทือนอยู่ห่างจากเมืองซักบายันไปประมาณ   แผ่นดินไหวครั้งนี้ยังสร้างความเสียหายในเซบูตอนใต้ มีผู้เสียชีวิต 156 คน บาดเจ็บ 374 คน และโบสถ์เก่าแก่หลายแห่งได้รับความเสียหายจากภัยพิบัติครั้งนี้Philippines quake hits Cebu and Bohol BBC News. สืบค้นเมื่อ 15 ตุลาคม 2013Powerful quake kills 74 people, destroys heritage churches in Bohol, Cebu GMA News Online. สืบค้นเมื่อ 15 ตุลาคม 2013

 ภูมิศาสตร์ 
เนินเขาช็อกโกแลตเป็นหนึ่งในสถานที่ท่องเที่ยวยอดนิยมของประเทศ ทำให้โบโฮลได้รับฉายา อัญมณีแห่งฟิลิปปินส์ โดยเนินเขาแห่งนี้คือหินปูนที่หลงเหลือจากซากปะการังในยุคน้ำแข็ง เนินเขาจะเปลี่ยนเป็นสีน้ำตาลในช่วงฤดูร้อน

โบโฮลมีบ่อน้ำพุ 114 แห่ง ลำธาร 172 สาย และแม่น้ำ 4 สายหลัก ได้แก่ แม่น้ำอีนาบังกา ไหลทางตะวันตกเฉียงเหนือของจังหวัด แม่น้ำโลโบกไหลผ่านตอนกลางลงสู่ชายฝั่งตอนใต้ แม่น้ำอาบาตันไหลผ่านทางตะวันตกเฉียงใต้ และแม่น้ำอีปีลซึ่งอยู่ทางทิศเหนือ

ภายในเกาะมีถ้ำและน้ำตกหลายแห่ง น้ำตกที่สำคัญได้แก่ น้ำตกแมกอาโซ ซึ่งคำว่าแมกอาโซนั้น แปลว่า ควัน ในภาษาท้องถิ่น
# การประชุมไคโร
การประชุมไคโร (รหัสนามว่า เซ็กซ์ทันต์; sextant) เมื่อวันที่ 22–26 พฤศจิกายน ค.ศ. 1943 จัดขึ้นในกรุงไคโร ประเทศอียิปต์ ได้สรุปใจความถึงการเป็นพันธมิตรร่วมต่อต้านญี่ปุ่นในช่วงสงครามโลกครั้งที่สองและการตัดสินใจเกี่ยวกับเอเชียหลังสงคราม ผู้ที่เข้าร่วมประชุม ได้แก่ แฟรงคลิน ดี. โรเซอเวลต์ ประธานาธิบดีแห่งสหรัฐ วินสตัน เชอร์ชิล นายกรัฐมนตรีแห่งสหราชอาณาจักร และเจียง ไคเชก จอมทัพแห่งสาธารณรัฐจีน โจเซฟ สตาลิน ผู้นำโซเวียต ได้ปฏิเสธที่จะเข้าร่วมการประชุมเพราะการเข้าพบกับเจียงอาจจะทำให้ส่งผลกระทบระหว่างสหภาพโซเวียตและญี่ปุ่น (กติกาสัญญาความเป็นกลางโซเวียต–ญี่ปุ่น ค.ศ. 1941 เป็นข้อตกลงห้าปีของความเป็นกลางระหว่างสองประเทศ ใน ค.ศ. 1943 สหภาพโซเวียตไม่ได้ทำสงครามกับญี่ปุ่น เว้นแต่จีน, สหราชอาณาจักร และสหรัฐฯ เท่านั้น) 

การประชุมไคโรได้จัดตั้งขึ้นที่บ้านพักของเอกอัครราชทูตสหรัฐอเมริกาประจำอียิปต์ Alexander Comstock Kirk ใกล้กับสุสานพีระมิดLife: Noel F. Busch, "Alexander Kirk," August 13, 1945, accessed January 23, 2011

สองวันต่อมา สตาลินได้เข้าพบกับโรเซอเวลต์และเชอร์ชิลในเตหะราน อิหร่าน สำหรับการประชุมเตหะราน

ฝ่ายอเมริกันไม่ได้ต้องการให้ฝรั่งเศสกลับไปครองอินโดจีน ได้เสนอให้เจียง ไคเชกเข้าควบคุมอินโดจีนฝรั่งเศสไว้ทั้งหมด แต่เจียง ไคเชกได้ปฏิเสธข้อเสนอนี้ต่อหน้าสาธารณชนhttps://www.gale.com/binaries/content/assets/gale-us-en/primary-sources/archives-unbound/primary-sources_archives-unbound_indochina-france-and-the-viet-minh-war-1945-1954_-records-of-the-u.s.-state-department-part-1_-1945-1949.pdf

ปฏิญญาไคโรได้ประกาศออกไป เมื่อวันที่ 27 พฤศจิกายน ค.ศ. 1943 และได้ปล่อยในคำแถลงการณ์ไคโรผ่านวิทยุ เมื่อวันที่ 1 ธันวาคม ค.ศ. 1943 ได้ระบุถึงเจตนารมณ์ของฝ่ายสัมพันธมิตรที่จะใช้กำลังทางทหารอย่างต่อเนื่องจนกว่าญี่ปุ่นจะยอมจำนนอย่างไม่มีเงื่อนไข มาตราการหลักของปฏิญญาไคโรคือประเทศทั้งสามแห่งฝ่ายสัมพันธมิตรได้ต่อสู้รบในสงครามเพื่อขัดขวางและลงทัณฑ์ของการรุกรานของญี่ปุ่น พวกเขาไม่ได้แสวงหาผลประโยชน์เพื่อพวกเขาเอง และจะไม่เกี่ยวข้องกับสงครามการขยายดินแดนภายหลังความขัดแย้ง "ญี่ปุ่นได้แย่งชิงหมู่เกาะทั้งหมดในมหาสมุทรแปซิฟิกซึ่งพวกเขาได้เข้ายึดหรือครอบครองตั้งแต่จุดเริ่มต้นของสงครามโลกครั้งที่หนึ่ง ในปี ค.ศ. 1914", "ดินแดนทั้งหมดที่ญี่ปุ่นได้แย่งชิงมาจากจีน รวมทั้งแมนจูเรีย  เกาะฟอร์โมซา (ไต้หวัน) และเกาะเปสกาโดเรส (เผิงหู) จะต้องนำกลับคืนสู่สาธารณรัฐจีน" ญี่ปุ่นจะต้องถูกขับออกไปจากดินแดนอื่น ๆ ทั้งหมดที่พวกเขาได้กระทำความโหดร้ายและความละโมบ และ"ในขณะเดียวกัน ประเทศเกาหลีจะได้รับการปลดปล่อยและเป็นอิสระ"
# ความเป็นชาย
thumb|A man flexing his biceps to show musculinity
ความเป็นชาย  คือ คุณสมบัติ พฤติกรรมและบทบาทที่เกี่ยวข้องกับเด็กผู้ชายและผู้ชาย โดยสังคมเป็นผู้กำหนดต่างจากความหมายของเพศชายFerrante, Joan (2008), "Gender and sexualities: with emphasis on gender ideals", in  มาตร่ฐานต่างกันไปตามวัฒนธรรมและยุคสมัย ทั้งเพศชายและเพศหญิงสามารถแสดงออกลักษณะและพฤติกรรมของผู้ชายได้

ลัษณะที่แสดงถึงความเป็นชายในสังคมตะวันตกได้แก่ ความกล้าหาญ พึงพาตนเอง ความรุนแรง และการกล้าแสดงออกThomas, R. Murray (2001), "Feminist perspectives", in  ความเป็นลูกผู้ชาย(Machismo)เป็นรูปแบบหนึ่งของความเป็นชายที่เน้นพลังอำนาจและความเป็นชายโดยไม่คำนึงถึงผลกระทบและหน้าที่
# ความเป็นหญิง
ความเป็นหญิง   คือ คุณสมบัติ พฤติกรรมและบทบาทที่เกี่ยวข้องกับเด็กผู้หญิงและผู้หญิง ความเป็นหญิงส่วนหนึ่งสังคมเป็นผู้กำหนดและอีกส่วนจากลักษณะทางชีววิทยา แตกต่างจากนิยามของเพศหญิงGender, Women and Health: What do we mean by "sex" and "gender"?' The World Health Organization ที่ทั้งเพศชายและเพศหญิงสามารถแสดงออกถึงความเป็นหญิงได้ 

ลักษณะที่แสดงถึงความเป็นหญิงได้แก่ ความอ่อนโยน เห็นใจผู้อื่น และความอ่อนไหวVetterling-Braggin, Mary  "Femininity," "masculinity," and "androgyny": a modern philosophical discussionWorell, Judith, Encyclopedia of women and gender: sex similarities and differences and the impact of society on gender, Volume 1 Elsevier, 2001, ,  แม้ว่าลักษณะความเป็นหญิงจะขึ้นอยู่กับสถานที่และสิ่งแวดล้อมและได้รับอิทธิพลจากทั้งสังคมและวัฒนธรรม ในประเทศที่ไม่ได้พูดภาษาอังกฤษ บางแนวคิดหรือสิ่งของก็ถูกมองว่าดูมีความเป็นหญิงหรือความเป็นชาย
# สงครามโก้นบอง–หงสาวดี
สงครามโก้นบอง–หงสาวดี  เป็นสงครามที่สู้กันระหว่างอาณาจักรโก้นบองและอาณาจักรหงสาวดีใหม่ในพม่าตั้งแต่ ค.ศ. 1752 ถึง 1757 เป็นสงครามชุดสุดท้ายระหว่างโก้นบองอันเป็นกลุ่มผู้ใช้ภาษาพม่าซึ่งอยู่ทางเหนือกับหงสาวดีอันเป็นกลุ่มผู้ใช้ภาษามอญซึ่งอยู่ทางใต้ จบลงด้วยความพ่ายแพ้ของมอญซึ่งเคยครองภาคใต้มาหลายร้อยปีLieberman 2003: 202–206Myint-U 2006: 97–98

สงครามนี้เริ่มในเดือนเมษายน ค.ศ. 1752 ในสภาพขบวนการอิสระต่อต้านอำนาจกองทัพหงสาวดีที่เพิ่งยึดอำนาจจากอาณาจักรตองอู การต่อต้านดังกล่าวมีผู้นำคือพระเจ้าอลองพญาผู้ก่อตั้งอาณาจักรโก้นบอง พระองค์สามารถเอาชัยในพื้นที่พม่าตอนบนได้ทั้งหมดเมื่อสิ้น ค.ศ. 1753 หงสาวดีจากภาคใต้จึงรุกรานกลับอย่างเต็มรูปแบบใน ค.ศ. 1754 แต่ไม่สำเร็จ เมื่อเวลาผ่านไป สงครามก็มีลักษณะทางชาติพันธุ์มากขึ้น เพราะเป็นการสู้กันของพม่าจากทางเหนือกับมอญจากทางใต้ กองทัพโก้นบองเข้าสู่พม่าตอนล่างในเดือนมกราคม ค.ศ. 1755 ยึดดินดอนสามเหลี่ยมอิรวดีและเมืองดะโกนเป็นผลสำเร็จในเดือนพฤษภาคมของปีนั้น เมืองท่าสิเรียมที่อยู่ในความพิทักษ์ของกลุ่มฝรั่งเศสยื้อสงครามออกไปอีก 14 เดือน แต่ถูกตีแตกในเดือนกรกฎาคม ค.ศ. 1756 ทำให้ฝรั่งเศสยุติบทบาทในสงครามครั้งนี้ ต่อมาในเดือนพฤษภาคม ค.ศ. 1757 ฝ่ายโก้นบองยึดพะโคเมืองหลวงของหงสาวดีไว้ได้ อาณาจักรหงสาวดีที่ตั้งมาได้ 16 ปีจึงล่มสลายลง กองกำลังมอญแห่งหงสาวดีถอยไปตั้งตัวในคาบสมุทรตะนาวศรี (ปัจจุบันคือรัฐมอญและภาคตะนาวศรี) อยู่หลายปีโดยได้ความช่วยเหลือจากกรุงศรีอยุธยา แต่พม่าแห่งโก้นบองยึดคาบสมุทรดังกล่าวคืนจากกรุงศรีอยุธยาและขับไล่กองทัพสยามใน ค.ศ. 1765

เมื่อสิ้นสงคราม กลุ่มชาติพันธุ์พม่าจากทางเหนือเข้าตั้งรกรากในคาบสมุทรตะนาวศรี และในต้นคริสต์ศตวรรษที่ 19 การกลืนและสมรสกันระหว่างชาติพันธุ์ทำให้มอญกลายเป็นชนกลุ่มน้อยไปในที่สุด